TMC Manifesto 2021: তৃণমূলের ইস্তাহারে প্রতি ওয়ার্ডে ‘ব্রেস্ট ফিডিং’ শৌচালয় নির্মাণের প্রতিশ্রুতি

কলকাতা: তৃণমূলের কলকাতা পুরভোটের (KMC Municpal Election 2021) ইস্তাহারে (TMC Manifesto) ‘দশ দিগন্ত’-র কথা বলা হয়েছে৷ ভোটে জিতলে ‘নাগরিকবান্ধব কলকাতা’ নির্মাণের  আশ্বাস দেওয়া হয়েছে। মহিলাদের জন্য বিশেষ শৌচালয় নির্মাণ, কলকাতার সবুজায়ন, বিশেষভাবে সক্ষম মানুষদের জন্য সহজলভ্য পরিবহণ ব্যবস্থা ইত্যাদির কথা বলা হয়েছে। সব চেয়ে উল্লেখ্যযোগ্য বিষয় শিশুদের যত্ন নিতে (Breast feeding) শৌচালয়ে সুসজ্জিত বিশেষ কক্ষ নির্মাণের প্রতিশ্রুতি দেওয়া হয়েছে৷ একই সঙ্গে শহর কলকাতার শৌচালয়গুলিতে স্যানিটারি ন্যাপকিনের ব্যবস্থা রাখা হবে৷

Kolkata, our pride and joy!@MamataOfficial's progressive vision, #Kolkatar10Diganta is a catalyst for growth. It will transform the city and foster inclusive development for all. pic.twitter.com/4VHQG0gmSV

— All India Trinamool Congress (@AITCofficial) December 11, 2021

নাগরিক সুবিধায় আরও বেশ কয়েকটি প্রতিশ্রুতির কথা বলা হয়েছে৷ তাতে ‘পণ্যবীথি সংস্কারে’র মাধ্যমে পর্যাপ্ত আলো, অগ্নিনির্বাপক ব্যবস্থা, পর্যাপ্ত সুলভ শৌচালয়, সমস্ত পৌর বাজার পুনরুদ্ধার ও মানোন্নয়নের প্রতিশ্রুতি৷

শহরের সমস্ত বেসরকারি বিল্ডিং এবং ৫ তলাযুক্ত আবাসনে উপরে, ফ্লাইওভার, মেট্রোপিলার গুলিতে সবুজায়ন করা হবে৷ বিলুপ্তপ্রায় বাতিস্তম্ভগুলিতে এলইডি আলোর ব্যবস্থা৷ যাতে পরিদর্শন নিশ্চিত ও চোখের পক্ষে আরামদায়ক হয়৷ বিশেষ ভাবে সক্ষম মানুষদের সুবিধার্তে ব্রেইল পথ নির্মাণ, সর্বসাধারণের জায়াগায় ব্রেইল চিহ্ন-সহ র্যাম্প এবং হ্যান্ডেল স্থাপনের প্রতিশ্রুতি দিয়েছে তৃণমূল কংগ্রেস৷

মহারাষ্ট্র নিবাস (Maharastra Nivas Hall) হলে আনুষ্ঠানিক ভাবে ইস্তাহার প্রকাশ করা হয়৷মন্ত্রী ফিরহাদ হাকিম,পার্থী চট্টোপাধ্যায়, বিধায়ক দেবাশিস কুমার, অতীন ঘোষ, অরূপ বিশ্বাসরা ইস্তাহার প্রকাশ মঞ্চে উপস্থিত ছিলেন৷ সেই ইস্তাহারে কলকাতাকে ঢেলে সাজাতে রাস্তাঘাট, পানীয় জল ও নিকাশি সমস্যার ওপর বিশেষ ভাবে জোর দেওয়া হয়েছে। বস্তি উন্নয়নের ক্ষেত্রেও নতুন প্রতিশ্রুতি আছে তৃণমূলের ইস্তাহারে। বেআইনি নির্মাণ ও বিপজ্জনক বাড়ি কলকাতা শহরের একটা বড় সমস্যা।  এই সমস্যা সমাধানে কড়া পদক্ষেপ করতে চায় তৃণমূল। তারও ইঙ্গিত আছে দশ দিগন্তে।

আরও পড়ুন Kisan Andolon News: ঘরে ফেরার পালা আন্দোলনে জয়ী কৃষকদের, দিল্লির সীমানায় উৎসবের মেজাজ

তৃণমূল সূত্রের দাবি, ইস্তাহার তৈরিতে বিশেষ ভূমিকা রয়েছে পরামর্শদাতা সংস্থা আইপ্যাকের। তাদের নির্দেশ মতোই তৈরি করা হয়েছে ‘দশ দিগন্ত’। এর আগে বামফ্রন্ট কংগ্রেস ও  বিজেপি তাদের নির্বাচনী প্রকাশ করেছে। এর মধ্যে বামফ্রন্টের ইস্তাহার অভিনবত্বের দাবি রাখে। তাদের ইস্তাহারে আধুনিক প্রযুক্তির ছোঁয়া রয়েছে। নতুন নতুন স্লোগান দেওয়া হয়েছে পাতায় পাতায়। কলকাতার উন্নয়নের জন্য বামফ্রন্টের ভাবনা কী, তাও ছত্রে ছত্রে তুলে ধরা হয়েছে।