TMC Manifesto for Kolkata: পুরভোটে তৃণমূলের ইস্তাহারে ‘দশ দিগন্ত’

কলকাতা: পুরভোটে (Kolkata Municipal Election 2021) নিজেদের ইস্তাহারে (TMC Manifesto 2021) ‘দশ দিগন্ত’-র কথা বলল তৃণমূল কংগ্রেস৷ কলকাতাকে (Kolkata Municipality) ঢেলে সাজাতে নিকাশির মানোন্নয়ন থেকে শুরু করে জল জমা সমস্যা সমাধান-সহ একাধিক নতুন পদক্ষেপের কথা বলা হয়েছে৷ এ ছাড়া আগামী ৫ বছরে ওয়ার্ড কমিটি গড়া, ওয়ার্ডে ওয়ার্ডে অভিযোগ নিষ্পত্তি সেল,পাড়ায় সমাধান অ্যাপ, বৈজ্ঞানিকভাবে বর্জ্য ব্যবস্থা, অনলাইনে পুরপরিষেবা ইত্যাদি একাধিক প্রতিশ্রুতি ইস্তাহারে আছে।

শনিবার মহারাষ্ট্র নিবাস (Maharastra Nivas Hall) হলে আনুষ্ঠানিক ভাবে ইস্তাহার প্রকাশ করা হয়৷মন্ত্রী ফিরহাদ হাকিম,পার্থী চট্টোপাধ্যায়, বিধায়ক দেবাশিস কুমার, অতীন ঘোষ, অরূপ বিশ্বাসরা ইস্তাহার প্রকাশ মঞ্চে উপস্থিত ছিলেন৷ সেই ইস্তাহারে কলকাতাকে ঢেলে সাজাতে রাস্তাঘাট, পানীয় জল ও নিকাশি সমস্যার ওপর বিশেষ ভাবে জোর দেওয়া হয়েছে। বস্তি উন্নয়নের ক্ষেত্রেও নতুন প্রতিশ্রুতি আছে তৃণমূলের ইস্তাহারে। বেআইনি নির্মাণ ও বিপজ্জনক বাড়ি কলকাতা শহরের একটা বড় সমস্যা।  এই সমস্যা সমাধানে কড়া পদক্ষেপ করতে চায় তৃণমূল। তারও ইঙ্গিত আছে দশ দিগন্তে।

আরও পড়ুন Kisan Andolon News: ঘরে ফেরার পালা আন্দোলনে জয়ী কৃষকদের, দিল্লির সীমানায় উৎসবের মেজাজ

তৃণমূল সূত্রের দাবি, ইস্তাহার তৈরিতে বিশেষ ভূমিকা রয়েছে পরামর্শদাতা সংস্থা আইপ্যাকের। তাদের নির্দেশ মতোই তৈরি করা হয়েছে ‘দশ দিগন্ত’। এর আগে বামফ্রন্ট কংগ্রেস ও  বিজেপি তাদের নির্বাচনী প্রকাশ করেছে। এর মধ্যে বামফ্রন্টের ইস্তাহার অভিনবত্বের দাবি রাখে। তাদের ইস্তাহারে আধুনিক প্রযুক্তির ছোঁয়া রয়েছে। নতুন নতুন স্লোগান দেওয়া হয়েছে পাতায় পাতায়। কলকাতার উন্নয়নের জন্য বামফ্রন্টের ভাবনা কী, তাও ছত্রে ছত্রে তুলে ধরা হয়েছে।